Source: http://www.bihon.ro/handbalistii-oradeni-de-la-csm-oradea-s-au-impus-categoric-la-bistrita/986052
Timestamp: 2017-08-20 09:55:06+00:00

Document:
Handbalistii oradeni de la CSM Oradea s-au impus categoric la Bistrita - BIHON
Handbalistii oradeni de la CSM Oradea s-au impus categoric la Bistrita
26. septembrie 2011 09:28
Divizionara A de handbal masculin CSM Oradea a câştigat clar meciul din deplasare cu CS Handball 2009 Bistriţa, scor 31-25 (18-10), contând pentru etapa a II-a a Seriei B. A fost o partidă fără istoric, dominată cu autoritate de echipa noastră.
Orădenii s-au detaşat categoric încă din prima repriză, după care antrenorul Sebastian Tudor a rulat întregul lot de jucători. Scorul final, 31-25, reflectă superioritatea echipei noastre. CSM Oradea a aliniat echipa: Leu, Gale, Bistrean – portari; Avram 9 goluri marcate, Macovei 3, Sava 2, Luca 2, Taşcă 2, Al. Farcaş 6, Iştoc 5, Szilagyi, Papuc, Maxim 1, Drăgan 1. „Am făcut un meci bun, nu ami avut niciun fel de probleme. Mă bucur că am început bine campionatul, cu două victorii din tot atâtea partide”, ne-a declarat antrenorul Sebastian Tudor.
Etapa viitoare, CSM Oradea va juca pe teren propriu cu HC Minaur Baia Mare. Meciul va avea loc joi, de la ora 18, la Arena „Antonio Alexe”. „Ne aşteaptă o partidă foarte dificilă, va fi un derby între echipele retrogradate din Liga Naţională. Ambele formaţii au însă loturi complet schimbate faţă de sezonul trecut. Este în acelaşi timp un derby al orgoliilor. Formaţia băimăreană, care este lidera seriei, îşi propune să promoveze în acest sezon şi va dori să nu piardă la Oradea”, afirmă antrenorul CSM Oradea.

References: CSM 
 CSM 
 CSM 
 CSM 
 CSM 
 CSM